আবু তাহের মিসবাহ (জন্ম: ৬ মার্চ ১৯৫৬), যিনি আদিব হুজুর নামেও পরিচিত, একজন বাংলাদেশি দেওবন্দি ইসলামি পণ্ডিত, শিক্ষাবিদ ও লেখক। বাংলা সাহিত্যিক আলেম হিসেবে তার পরিচিতি রয়েছে। আল জামিয়া আল ইসলামিয়া পটিয়ায় লেখাপড়া সমাপ্ত করে তিনি শিক্ষকতায় নিযুক্ত হন। নূরিয়া মাদরাসায় শিক্ষকতাকালে তিনি হাতে লেখা আরবি পত্রিকা ইকরা প্রকাশের মাধ্যমে একটি শিক্ষা সংস্কার আন্দোলনের সূচনা করেন। পরবর্তীতে তার চিন্তাধারার আলোকে প্রতিষ্ঠা করেন মাদরাসাতুল মাদীনাহ। এখান থেকে তার প্রবর্তিত শিক্ষা পদ্ধতি মাদানি নেসাব নামে পরিচিত। পরবর্তীতে তার প্রবর্তিত শিক্ষা পদ্ধতি সারাদেশে ছড়িয়ে পড়ে। মাদানি নেসাবের জন্য তার রচিত প্রথম পাঠ্যবই এসো আরবি শিখি, যেটি বাংলাদেশে আরবি শিখার প্রাথমিক গ্রন্থ হিসেবে পঠিত হয়। তার রচিত অন্যান্য পাঠ্যবইয়ের মধ্যে রয়েছে: এসো সরফ শিখি, এসো নাহু শিখি, এসো বালাগাত শিখি, এসো ফিকাহ শিখি, এসো উর্দু শিখি, এসো কলম মেরামত করি, ইসলামকে জানতে হলে, আত তামরিন, এসো তাফসির শিখি। এসো কোরআন শিখি তার লেখা উপমহাদেশের মাদ্রাসা ছাত্রদের কুরআন বিষয়ক প্রথম প্রাথমিক গ্রন্থ। আল মানার (আরবী -বাংলা) এবং আল মানার (বাংলা - আরবী) তার রচিত দুটি আধুনিক আরবি-বাংলা অভিধান।  তিনি বাংলা সাহিত্য সাময়িকী মাসিক আল কলমের (পুষ্প) প্রতিষ্ঠাতা সম্পাদক। বাংলা সাহিত্যের ক্ষেত্রে তিনি আলেমসমাজকে এক নতুন পথ দেখিয়েছেন। তার অসংখ্য শিষ্য বাংলা সাহিত্যচর্চায় আত্মনিয়োগ করেছেন। তিনি আবুল হাসান আলী হাসানী নদভীর ভাবশিষ্য। নদভীর লেখা মুসলমানদের পতনে বিশ্ব কী হারালো?, সংগ্রামী সাধকদের ইতিহাস, আরকানে আরবাআ, আল মুরতাজা, কাসাসুন নাবিয়্যিন অনুবাদ করেছেন। অনুবাদ করেছেন তাকি উসমানির লেখা মাযহাব কী ও কেন?, ইতিহাসের কাঠগড়ায় হযরত মুআবিয়া রা.। গুরু দত্ত সিং দারার রসুলে আরাবি তার হাতে তোমাকে ভালোবাসি হে নবী নামে বাংলা ভাষায় অনূদিত হয়ে আলোড়ন সৃষ্টি করেছে। মুহাম্মদুল্লাহ হাফেজ্জীর সাথে তরুণ বয়সে তার হজ্জের ভ্রমণকাহিনী বায়তুল্লাহর মুসাফির, এসো কলম মেরামত করি, তুরস্কে তুর্কিস্তানের সন্ধানে ইত্যাদি বাংলা সাহিত্যে তার অনবদ্য সৃষ্টি। শিশু আকিদা সিরিজ, শিশু সীরাত সিরিজ ইত্যাদি তার শিশু সাহিত্যে উল্লেখযোগ্য সংযোজন।  "বায়তুল্লাহর মুসাফির" বইয়ের তথ্য অনুযায়ী, আবু তাহের মিসবাহ হাফেজ্জি হুজুরের সাথে ১৯৮২ সালে ইরাক-ইরান যুদ্ধ বন্ধের উদ্দেশ্যে ইরাক সফর করেন এবং সে সময় সাদ্দাম হোসেনের সাথে ব্যক্তিগতভাবে সাক্ষাৎ করেন।   জীবনী  আবু তাহের মিসবাহ ১৯৫৬ সালের ৬ মার্চ জন্মগ্রহণ করেন। তার পিতা মিছবাহুল হক। পৈতৃক বাড়ি কুমিল্লায় হলেও তিনি বড় হন ঢাকায়। জামিয়া কুরআনিয়া আরাবিয়া লালবাগ, জামিয়া নূরিয়া ইসলামিয়ায় পড়ার পর ১৯৭৭ সালে তিনি আল জামিয়া আল ইসলামিয়া পটিয়া থেকে দাওরায়ে হাদিস (মাস্টার্স) সমাপ্ত করেন। জামিয়া ইসলামিয়া দারুল উলুম মাদানিয়ায় শিক্ষক হিসেবে তার কর্মজীবনের সূচনা হয়। পরবর্তীতে তিনি জামিয়া নূরিয়া ইসলামিয়ায় প্রায় ২৫ বছর শিক্ষকতা করেন। তখন থেকে তিনি মাদানি নেসাবের জন্য পরীক্ষামূলক পাঠ্যবই রচনা শুরু করেন। ১৯৯২ সালে তার চিন্তাধারার আলোকে আবদুল হাই পাহাড়পুরীর তত্ত্বাবধানে তিনি মাদরাসাতুল মদিনা প্রতিষ্ঠা করেন।  সাহিত্যকর্ম  তার সাহিত্যকর্মের মধ্যে রয়েছে:  পাঠ্যবই   এসো আরবী শিখি  এসো ছারফ শিখি  এসো নাহ্‌ব শিখি  এসো কোরআন শিখি  এসো ফিকহ শিখি  ইসলামকে জানতে হলে  এসো বালাগাত শিখি  এসো উর্দু শিখি  এসো তাফসির শিখি  আত তামরিনুল কিতাবী আলাত তরিক ইলাল আরাবিয়াহ   বাংলা সাহিত্য    বায়তুল্লাহর মুসাফির (ভ্রমণকাহিনী)    বাইতুল্লাহর ছায়ায় (ভ্রমণকাহিনী)    তুরস্কে তুর্কিস্তানের সন্ধানে (ভ্রমণকাহিনী)    দরদী মালীর কথা শোনো   তালিবানে ইলমের রাহে মানযিল   এসো কলম মেরামত করি   আরবি সাহিত্য   তাফসীরুল কুরআনিল কারীম  রসাইলুল মিসবাহ   অনুবাদ সাহিত্য   কবুল করুন আপনার আমানত (মূল: কালিম সিদ্দিকী)  তোমাকে ভালবাসি হে নবী (মূল: গুরুদত্ত সিং)  মুসলিম উম্মাহর পতনে : বিশ্বের কী ক্ষতি হলো? (মূল: আবুল হাসান আলী হাসানী নদভী)  তালিবে ইলমে জীবন পথের পাথেয় (মূল: আবুল হাসান আলী হাসানী নদভী)  কাসাসুন নাবিয়্যিন (মূল: আবুল হাসান আলী হাসানী নদভী)  সংগ্রামী সাধকদের ইতিহাস (মূল: আবুল হাসান আলী হাসানী নদভী)  আরকানে আরবাআ (মূল: আবুল হাসান আলী হাসানী নদভী)  প্রাচ্যের উপহার (মূল: আবুল হাসান আলী হাসানী নদভী)  হযরত আলী রা. জীবন ও খিলাফত (মূল: আবুল হাসান আলী হাসানী নদভী)  ইতিহাসের কাঠগড়ায় হযরত মুআবিয়া রা. (মূল: মুহাম্মদ তাকি উসমানি)  আমার স্মৃতি - কিছু সুখের, কিছু দুঃখের (মূল: মুহাম্মদ তাকি উসমানি)  মাযহাব কী ও কেন? (মূল: মুহাম্মদ তাকি উসমানি)  মাকামে ছাহাবা ও কারামাতে ছাহাবা (মূল: আশরাফ আলী থানভী ও মুহাম্মদ শফি উসমানি)  দুহাল ইসলাম (ইসলামের দ্বিপ্রহর) (মূল: আহমদ আমিন)  আমার স্মৃতি কিছু সুখের, কিছু দুঃখের ১ম, ২য় খণ্ড (মূল: আল্লামা তাক্বি উসমানি)   অভিধান   আল মানার (বাংলা-আরবি)  আল মুজামুল ওয়াসিত   সম্পাদনা   তাইসিরুল ফিকহিল মুয়াসসার  তাওবা ইস্‌তিগফারের হাকীকত  পুষ্পসমগ্র  আল-হিদায়া  হায়াতে মুহাদ্দিস রহ.  হাদীছের আলো জীবনের পাথেয়   শিশু আকীদা সিরিজ ১ থেকে ১০   আল্লাহ  নবী ও রাসূল  আসমানী কিতাব  ফেরেশতা  প্রথম মানুষ  জান্নাত  জাহান্নামে  কিয়ামত  শেষ বিচার  মাটির ঘর  শিশু সীরাত সিরিজ ১ থেকে ১০   মক্কায় নবীজী  মদিনায় নবীজী  জিহাদের ময়দানে নবীজী ১  জিহাদের ময়দানে নবীজী ২  নবীজী এমন ছিলেন ১  নবীজী এমন ছিলেন ২  নবীজী তোমাদের ভালোবাসতেন  নবীজীর মোজেজা  নবীজী বলেছেন  অমুসলিমদের চোখে নবীজী   আরও দেখুন   দেওবন্দি ব্যক্তিত্বের তালিকা   তথ্যসূত্র    আরও পড়ুন   একজন নীরব সাধকের কীর্তিগাথা  মাসিক আল কাউসার-এ আবু তাহের মিসবাহ'র লেখা    বিষয়শ্রেণী:১৯৫৬-এ জন্ম বিষয়শ্রেণী:দেওবন্দি ব্যক্তি বিষয়শ্রেণী:মাতুরিদি ব্যক্তি বিষয়শ্রেণী:হানাফী ব্যক্তি বিষয়শ্রেণী:বাংলাদেশী মুসলিম বিষয়শ্রেণী:বৃহত্তর কুমিল্লার ইসলামি ব্যক্তিত্ব বিষয়শ্রেণী:আল জামিয়া আল ইসলামিয়া পটিয়ার শিক্ষার্থী বিষয়শ্রেণী:সুন্নি ইসলামের পণ্ডিত বিষয়শ্রেণী:হানাফি ফিকহ পণ্ডিত বিষয়শ্রেণী:২০শ শতাব্দীর ইসলামের মুসলিম পণ্ডিত বিষয়শ্রেণী:ইসলামি ব্যক্তিত্ব বিষয়শ্রেণী:মুসলিম ধর্ম প্রচারক বিষয়শ্রেণী:মুসলিম পণ্ডিত বিষয়শ্রেণী:ইসলামি দার্শনিক বিষয়শ্রেণী:বাংলাদেশী ধর্ম প্রচারক বিষয়শ্রেণী:বাংলা ভাষার লেখক বিষয়শ্রেণী:বাংলাদেশী লেখক বিষয়শ্রেণী:আবুল হাসান আলী হাসানী নদভীর শিষ্য বিষয়শ্রেণী:ঢাকার ব্যক্তি বিষয়শ্রেণী:বাংলাদেশী সুন্নি মুসলিম পণ্ডিত বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর বাঙালি বিষয়শ্রেণী:কুমিল্লা জেলার ব্যক্তি বিষয়শ্রেণী:বাঙালি আলেম